কমনওয়েলথ স্বাধীন রাষ্ট্রগুলোর সমন্বয়ে গঠিত একটি স্বেচ্ছাসেবী আন্তর্জাতিক সংগঠন। একসময় ব্রিটিশ সাম্রাজ্যের অন্তর্ভুক্ত ছিল বিশ্বের এমন সব স্বাধীন রাষ্ট্র সমন্বয়ে কমনওয়েলথ গঠিত। বর্তমানে বিশ্বের ৫৪টি স্বাধীন রাষ্ট্র কমনওয়েলথের অন্তর্ভুক্ত। আফ্রিকা থেকে ভারত, প্রশান্ত মহাসাগরের তীর থেকে ক্যারিবিয়ান দ্বীপপুঞ্জ পর্যন্ত বিস্তৃত ভূখণ্ডে কমনওয়েলথের কমবেশি ১৬০ কোটি জনগোষ্ঠী পৃথিবীর মোট জনসংখ্যার প্রায় এক-চতুর্থাংশ। বাংলাদেশ ১৯৭২ সালে কমনওয়েলথে যোগ দেয়। ১৯৭৩ সালে কানাডার অটোয়ায় অনুষ্ঠিত শীর্ষ সম্মেলনে প্রথমবারের মতো যোগদান করে। দেশের তৎকালীন প্রধানমন্ত্রী বঙ্গবন্ধু শেখ মুজিবুর রহমান বাংলাদেশ প্রতিনিধি দলের নেতৃত্ব দেন।